Oskar Matute García de Jalón

**Oskar Matute García de Jalón** (Barakaldo, 5 d'octubre de 1972) ye un politico basco, portavoz d*[[Alternatiba]]* dende 2009. Actual portavoz adchunto d*[[Euskal Herria Bildu]]* en o Congreso d'os Deputaus, a on exerce de deputau por Bizcaya dende 2016, tamién estió deputau en o Parlamento Basco por *[[Ezker Batua-Berdeak]]* entre 2002 y 2009, escanyo que tornó a ocupar entre 2012 y 2016 por *Euskal Herria Bildu*.

## Biografía
Diplomau en empresarials por a Universidat d'o País Basco, Matute s'inició en l'activismo social a traviés d'os movimientos d'insubmisión a o servicio militar y o movimiento pacifista Elkarri. Amás ye miembro d'a *[[Viento Sur|Fundación Viento Sur]]*, a *[[Ezker Gogoa|Fundación Gogoa]]* y *[[Comisiones Obreras]]*.

Estió coordinador d'a Presidencia d**[[Ezker Batua-Berdeak]]'' y d'a Presidencia Federal d''[[Izquierda Unida]]'', y ha estau miembro d'o [[Parlamento Basco]] en as [[Elecciones a o Parlamento Basco de 2001|VII]] y [[Eleccions a o Parlamento Basco de 2005|VIII lechislaturas]]. En as dos exerció como vicepresident d'a Comisión d'Ordenación Territorial, Transportes y Medio Ambient; en a VIII, ocupó amás o cargo de President d'a Comisión de Control Parlamentario d''[[Euskal Irrati Telebista]]''.

S'incorporó a la dirección d**Ezker Batua* en representación d'o colectivo *Ekaitza*, surchiu en 1993 como una corrient interna partidaria d'o sobiranismo basco, o [[dreito d'autodeterminación]], os movimientos socials alternativos y a participación ciudadana en as decisions politicas. A radíz d'a participación d'Ezker Batua en o [[Pacto d'Estella]] de 1998, a corriente *Ekaitza* se transformó en *Batzen*, d'a que tamién estió portavoz. Ta par d'alavez, Matute tamién yera miembro d*Espacio Alternativo* adintro d*Izquierda Unida*.

En 2008 encabezó a unica candidatura alternativa en a VII Asembleya d*'Ezker Batua* y que fue refirmada por os sectors criticos *Batzen* y *Encuentro Plural Alternativo*; pero l*Euskadiko Partidu Komunista*, que dica alavez s'heba amostrau discrepant con a dirección, optó por refirmar a candidatura prencipal, con lo que finalment se ratificó atra vegada a [[Javier Madrazo]] como coordinador cheneral, cargo d'o que dimitió debant d'os malos resultaus electorals que obtenió a suya formación en as [[eleccions a o Parlamento Basco de 2009]].

Paralelament fació parti d'a fundación d*Alternatiba Eraikitzen* ('construyindo l'alternativa', en [[idioma basco|basco]]), inicialment una organización sociopolitica que miraba de refundar a ezquierda vasca y que se constituyió en partiu politico con o nombre d*'Alternatiba*, albandonando definitivament *Ezker Batua*, en abril de 2009. *Alternatiba'', que se define como un partiu sobiranista y d'ezquierdas, en 2011 s'integró en a coalición electoral Bildu chunto con Eusko Alkartasuna y independients d'a ezquierda abertzale. En as eleccions municipals de 2011 Oskar Matute zarró a lista de Bildu en Barakaldo.

En as eleccions a o Parlamento Basco de 2012 resultó eslechiu como integrant d'a lista d'a coalición Euskal Herria Bildu (EH Bildu) por a circumscripción de Bizcaya. En as eleccions de 2016 encabezó a lista d'EH Bildu a o Congreso por Bizcaya, resultando eslechiu deputau, por lo que fue substituyiu en o Parlamento Basco por l'avogada Jone Goirizelaia. Dende alavez ha repetiu escanyo en as siguients eleccions.

## Referencias

## Vinclos externos

*  Ficha d'o Parlamento Basco 
*  Ficha d'o Congreso d'os Deputaus
*  Blog d'Oskar Matute